Villagers dis sokker uit boonste rakke op | Netwerk24
Villagers dis sokker uit boonste rakke op
Deur Keanan Harmse 10 Februarie 2020 06:04
Die spelers van Villagers-sokkerklub het die toeskouers vermaak en hul ondersteuners trots gemaak toe die span St. Helenabaai 5-1 geklop het.Foto’s: Keanan Harmse
Villagers-sokkerklub (VSK) het sy 50ste verjaardag met ’n welverdiende oorwinning teen St. Helenabaai gevier.
Die span het gewys wat in hom steek toe hy St. Helenabaai Sondag (2 Februarie) by die Diazville-sportterrein geklop het.
Die Castle SAB-liga het in Desember amptelik begin. Verskeie sokkerklubs in die Weskus sal uitsien om hul slag hierdie seisoen te wys.
Denovan Jacobs, afrigter van VSK, sê die wedstryd het stadig begin en ná die eerste 10 minute het TJ Diedericks (Rashford) Villagers se eerste doel aangeteken. “Ná die eerste doel het die jeugdiges van Villagers met goeie balbeheer beheer oor die wedstryd geneem,” sê Jacobs. “Villagers het talle geleenthede geskep en party goed benut en sodoende die wedstryd 5-1 gewen.”
Die doelskieters vir VSK was: Edwardo Carstens (2), TJ Diedericks (2) en Sandiso Galeni (1).